Hond doodgeslaan na hy glo bok bytMax ’n Gesin van Witrivier in Mpumalanga se tweejarige poolhond is doodgeslaan nadat hy glo die bure se boerbok gebyt het. Marius Kotze, wat saam met sy vrou en twee kinders op ŉ hoewe in Witrivier woon, het aan Maroela Media gesê een van sy werkers het Dinsdag vir hom gevra waar is Max nadat hy ŉ hond hoor tjank het. Kotze het gaan ondersoek instel nadat hulle nie die hond kon vind nie. “Ek het gesien hoe drie mans op die plot langsaan ŉ hond met stokke en pype slaan in ŉ buitegebou. Ek en my werkers het vir hulle geskree om op te hou om die hond te slaan. Ek het besef dis Max waarna ek die polisie en die Dierebeskermingsvereniging gebel het.” Volgens Kotze is hy saam met polisiebeamptes en ŉ verteenwoordiger van DBV na die bure se plot waar hulle vir Max gevind het. “Ek was histeries gewees. Max se gesig was vergruis. Ons het hom na ŉ veearts geneem wat vir ons gesê het Max het in sy eie bloed verdrink nadat ŉ rib sy longe deurboor het.” Die buitegebou waar Max doodgeslaan is “Ons het gevrees vir ons eie veiligheid aangesien dit aggressiewe honde is wat al voorheen diere doodgemaak het en aangesien ons ŉ nalatige buurman het wat nie bekommerd is oor die welstand van ons diere of ons veiligheid nie. In die proses om ons bokke te bevry het ons een van die honde noodlottig gewond.” Volgens Spahn moes hulle die bok wat glo deur Max gebyt is, van kant maak. “Ons betuig ons meegevoel aan die Kotze-gesin. Ongelukkig het ons ŉ gekoesterde lewe geneem weens die bedreiging aan ons diere, veiligheid en eiendom. Ons is ook hartseer oor die verlies van ons drie bokke – waarvan een dragtig was.” Kotze het egter ontken dat Spahn sy gesin enigsins gekontak het oor die beweerde probleem met sy honde. “Hulle kon my genader het. Ek sou hulle vergoed het vir die bok of hom veearts toe geneem het.” Volgens Spahn het sy SMS-boodskappe aan Kotze gestuur en ook met van sy werkers gepraat. Die polisie ondersoek die saak. Max nadat hy doodgeslaan is.